姚焯菲腰間突出紅疹 自爆因為呢樣嘢...
2024年04月20日 18:08
東網電視
更多新聞短片
「聲夢小花」姚焯菲(Chantel)的官方後援會,今日(20日)在尖沙咀籌辦新歌《Dreamscape》展覽,展出Chantel新歌MV的拍攝場景給歌迷打卡,今日展覽首日開幕,吸引過百小菲象(粉絲暱稱)撐場,Chantel親身到場,並首次現場跳唱《Dreamscape》,及與現場的粉絲玩遊戲,氣氛熱鬧。
穿露腰裝的她,腰間出現紅疹及少許Baby Fat,她解釋轉天氣及對塵敏感,皮膚就會敏感,對於身材圓碌碌,她笑說:「係嘅!其實我每日都有做運動,練出肌肉,不過每次返香港做嘢就會瘦番,(想練纖腰?)想健康為主。(想練纖腰先定開個人騷先?)可以一齊。」
她表示今次趁新西蘭學校放term break回港,逗留兩星期就走,有睇炎明熹的演唱會。今日見到粉絲好開心,覺得粉絲搞展覽好辛苦。對今日跳唱不滿意,因人多關係,不夠空間讓她發揮,「地方限制咗,動作唔可以太大,不過已經好好,因為只學咗兩堂,要多謝排舞老師,一直有興趣跳唱,下次可以再挑戰更高難度嘅快歌,(今次跳得吃力?)唔會,只係無綵排,唔知個位,不過識執生,無跳錯,只係有啲位我跳吓跳吓走番中間。」
她首張黑膠碟今日推出,收錄她出道首支單曲《原來談戀愛是這麼一回事》,她開心能推出黑膠,都想買一隻撐自己,作為收藏用。